ERASMUS+PÁLYÁZAT 2021-2022-es tanévre

Nyári hallgatói szakmai gyakorlat

**Pályázz Erasmus+ szakmai gyakorlatra és szerezz munkatapasztalatot külföldön!**

Az Erasmus+ szakmai gyakorlat egy másik tagországban található vállalkozásnál, szervezetnél eltöltött időszak. A szakmai gyakorlat célja, hogy a pályázó hallgatók tanulmányaikhoz kötődő szakmai tapasztalatot, illetve kompetenciákat szerezzenek az általuk kiválasztott külföldi fogadóintézményeknél. Ezen kívül segítséget nyújt a közösségi munkaerőpiacon szükséges készségek elsajátításához és a fogadó ország gazdasági és társadalmi kultúrájának a megértéséhez.

**Pályázásra jogosult:**

Az MKE beiratkozott, nappali vagy levelező tagozatos, *aktív* jogviszonnyal rendelkező hallgatója, aki magyar állampolgársággal rendelkezik, vagy az MKE-n oklevélszerzésre irányuló tanulmányokat folytat.

**Pályázható időtartam:**

* nyári szakmai gyakorlat, 2-3 hónap, legkésőbbi hazaérkezés: 2022. szeptember 30.

**Célintézmény kiválasztása:**

A szakmai gyakorlatot biztosító fogadó céget vagy intézményt a hallgatónak kell megtalálnia!

* Fogadó fél lehet bármely külföldi aktív, privát vagy közintézmény az Erasmus+ Nemzeti Irodák és EU-szervek kivételével (vállalat, vállalkozás, kis- és középvállalkozás, kutatóintézet, kulturális intézet, felsőoktatási intézmény)
* Célország lehet az Európai Unió összes tagállama, valamint Macedónia, Izland, Liechtenstein, Norvégia, Törökország.
<http://tka.hu/celcsoport/3538/hogyan-talalhatsz-szakmai-gyakorlati-helyet>

**Jelentkezési/pályázási feltételek:**

* Minimum 1 lezárt félév
* a fogadó intézménynél elfogadott nyelv ismerete
* Az összesített mobilitási időtartam nem haladhatja meg az osztatlan képzésben a 24, osztott képzésben a 12 hónapot, beleértve az Erasmus+ és Campus Mundi részképzést is

**A pályázathoz beadandó:**

* **Jelentkezési lap** (letölthető .rtf)
* **Nyelvtudás igazolása**: nyelvvizsga-bizonyítvány a fogadó intézmény által elfogadott nyelv ismeretéről (B2)
* **Önéletrajz:**fényképes szakmai önéletrajz magyarul
* **Motivációs levél (munkaterv)**: magyarul, legfeljebb A/4-es oldal terjedelemben, személyes és szakmai szempontokat figyelembe véve (hogyan kapcsolódik a kinti tapasztalat itthoni tanulmányokhoz, későbbi tervezett munkához).
* **Fogadó nyilatkozat:**a fogadó cég/intézmény nyilatkozata arról, hogy pontosan mettől meddig, milyen pozícióra illetve feladatok ellátására várja a hallgatót. Amennyiben a cégnek van interneten elérhetősége, a linket is fel kell tüntetni.
* **Tanszékvezető nyilatkozata:** a tanszékvezető nyilatkozata a fogadó intézmény szakmai elfogadásáról
* **Portfolió:** (PDF) maximum 10 MB
* **Egyéb dokumentum:**opcionális, bármilyen szakmai, művészeti tudományos eredmény, verseny (pl. IMDK, OMDK) igazolása.

**A pályázat benyújtása:**

Figyelem! Erasmus+ ösztöndíjra csak a Nemzetközi és Kiállítási Irodán keresztül lehet jelentkezni.

Az **összegyűjtött dokumentumokat** e-mailben kell elküldeni a foreign@mke.hu címre.

A Nemzetközi Iroda minden esetben visszajelez e-mailen, hogy az összes pályázati dokumentum megérkezett.

**A pályázat beadási határideje:**

**2022. május 13. 14:00**

**A pályázat benyújtása a pályázat feltételeinek elfogadását jelenti.**

*Figyelem! Későn beérkezett és hiányos pályázatokat nem áll módunkban elfogadni!*

A pályázatok elbírálásának határideje várhatóan: 2022. május 27.

**A pályázat elbírálása:**

A pályázatok az Erasmus+ Mobilitási Szabályzat pontszámítása alapján kerülnek elbírálásra a rendelkezésre álló keretek figyelembevételével. (http://www.mke.hu/sites/default/files/attachment/erasmus+szabalyzat20190125.pdf).

**A kiutazás feltételei:**

* Aktív hallgatói jogviszony, kivételt képeznek azok a hallgatók, akik diploma után végeznek Erasmus+ szakmai gyakorlatot. Nekik a pályázat benyújtásakor és az Erasmus+ Támogatási Szerződés aláírásakor kell aktív hallgatói jogviszonnyal rendelkezniük.
* A hallgatóval **képzési megállapodás** (*Learning Agreement for Traineeships*) jön létre, ezt a megállapodást minden érintett félnek jóvá kell hagynia (hallgató, fogadó intézmény/vállalkozás, küldő intézmény).
* A pályázó gondoskodik a külföldi tartózkodása alatti betegség- és balesetbiztosítása meglétéről. (Az Európai Egészségbiztosítási Kártya megléte kötelező, valamint mellé kiegészítő biztosítás is javasolt.)
* A kiutazás feltétele az Európai Bizottság online nyelvi szintfelmérője (OLS) a nyelvi kompetenciák ellenőrzésére.

**A szakmai gyakorlat sikeres elvégzésének feltételei:**

* A szakmai gyakorlat végén a külföldi fogadóintézménynek **igazolást** kell kiadnia az elvégzett programról és eredményességéről: *[Learning Agreement for Traineeships – After the mobility](https://www.metropolitan.hu/upload/84e0483ad54cf4c7c2c43fc57aa98a8ed383bf62.docx%22%20%5Ct%20%22_blank)*
* A sikeres pályázóknak mobilitásuk befejeztével EU Survey online kérdőív kitöltése is kötelező, amelyről szintén e-mailben kapnak tájékoztatást.

**Fontos!**

A szakmai gyakorlaton résztvevő hallgatók jogosultak a nekik járó tanulmányi ösztöndíjra vagy egyéb hitel folyósítására, ugyanakkor az anyaintézményben tandíj-, és egyéb fizetési kötelezettségüknek is eleget tenni, amennyiben ez rájuk vonatkozik.

**Az ösztöndíjak összege:**

A pályázott fogadó cég/intézmény országának **megélhetési rátáitól függően** havi 500 – 600 euró.

* **Havi 620 euró:**Ausztria, Belgium, Ciprus, Dánia, Finnország, Franciaország, Görögország, Hollandia, Írország, Izland, Liechtenstein, Luxemburg, Málta, Németország, Norvégia, Olaszország, Portugália, Spanyolország, Svédország
* **Havi 550 euró:** Bulgária, Csehország, Észtország, Horvátország, Litvánia, Lettország, Lengyelország, Macedónia, Románia, Szerbia, Szlovénia, Szlovákia, Törökország

**Kiegészítő támogatások:**

A havi támogatás mellett a következő kiegészítő támogatások pályázhatók meg:

* [**Szociális támogatás**](https://www.metropolitan.hu/erasmus-szocialis-tamogatas) (kiírás várhatóan júniusban)
* **Fogyatékossággal élő vagy tartósan beteg hallgatók támogatása** (kiírás várhatóan júniusban)

**További információk:**

* <http://tka.hu/palyazatok/131/hallgatok-szakmai-gyakorlatai->
* Elektronikus úton: foreign@mke.hu
* Személyesen:

Nagy Gabriella és Vadász Eszter

Nemzetközi és Kiállítási Iroda

Andrássy út 71. Fszt. 2.
**fogadóóra:**

hétfő, szerda 13.00-15.00

kedd, csütörtök 10.00-12.00

e-mail: foreign@mke.hu

06-1-666-2529
**Letölthető dokumentumok:**

Pályázati kiírás (.docx)

[Erasmus szakmai gyakorlat - jelentkezesi lap](http://www.mke.hu/sites/default/files/attachment/erasmus_szakmai_gyakorlat_jelentkezesi_lap2018.rtf) (.rtf)

Learning Agreement for Traineeship